Fišers Stīvenss

Stīvens Aira Fišers (; dzimis ), profesionāli zināms kā Fišers Stīvenss (Fisher Stevens), ir amerikāņu aktieris, režisors un producents. Kā aktieris viņš pazīstams pēc lomām seriālos "Pēctecība", "Melnais saraksts", "Pazudušie" un Early Edition, kā arī lomām filmās "Īssavienojums" (1986), "Īssavienojums 2" (Short Circuit 2, 1988) un "Nomodā" (2007). Kā režisors un producents viņš pazīstams ar filmām "Reāli veči" (2012), "Pirms plūdiem" (Before the Flood, 2016) un "Līcis" (The Cove, 2009), kas 2010. gadā saņēma Amerikas Kinoakademijas balvu kā labākā dokumentālā filma.

 Dzīvesgājums 
Stīvens Aira Fišers dzimis 1963. gada 27. novembrī Čikāgā, Ilinoisas štatā. Jau kopš bērnības viņš bijis sporta fans, taču, kad viņam bija 13 gadi, viņa māte īrēja studiju Manhatanā, un viņas toreizējais draugs mudināja Stīvenu kļūt par aktieri Ņujorkā. Tomēr, pēc paša aktiera teiktā, sākotnēji viņam bija grūtības iegūt pat statista lomu zobu pastas reklāmā.

Vēlāk aktieris nomainīja savu skatuves vārdu uz Fišers Stīvenss, kad uzzināja, ka Ekrāna aktieru ģildē jau ir cilvēks vārdā Stīvens Fišers.

 Karjera 
Stīvenss Fišers debitēja 18 gadu vecumā slešera šausmu filmā The Burning (1981), kas, neskatoties uz līdzībām ar veiksmīgo filmu "Piektdiena, 13." (Friday the 13th, 1980), tika iecerēta agrāk, taču izlaista tikai pēc "Piektdienas, 13." pirmizrādes. The Burning, kas bija brāļu Vainstīnu producētā filma kļuva par kulta klasiku, lai gan tās sākotnējā uzņemšana bija viduvēja. 1986. gadā Fišers ieguva galveno lomu zinātniskās fantastikas filmā "Īssavienojums", kur viņš, neskatoties uz savu amerikāņu izcelsmi, attēloja indiešu varoni. Lai iejustos lomā, aktieris nokrāsoja matus melnus, audzēja bārdu, mākslīgi aptumšoja ādu un iemācījās runāt ar austrumu akcentu. Kā apgalvo filmas "Īssavienojums" un tās turpinājuma producents Deivids Fosters, pat princese Diāna, apmeklējot filmas labdarības pirmizrādi Anglijā, uzskatīja, ka Fišers ir indiešu izcelsmes. Strādājot pie filmas otrās daļas, kas tika filmēts Toronto, Fišers aktīvi iesaistījās vietējās indiešu kopienas dzīvē un sadraudzējās ar daudziem indiešu imigrantiem. Daudz vēlāk aktieris publiski atvainojās par indieša lomas atveidošanu.

1990. gadā Fišers Stīvenss filmējās kopā ar Glennu Klouzu filmā "Veiksmes atgriešanās". Viņš piedalījās arī neveiksmīgajā 1993. gada videospēles Super Mario ekranizācijā. 1995. gadā aktieris viesojās populārā komēdijseriāla "Draugi" pirmajā sezonā. Pēc paša aktiera teiktā, filmēšanas laikā viņš uzvedies neprofesionāli un bijis rupjš pret pārējiem aktieriem, īpaši epizožu scenāriju pārrakstīšanas laikā. Vēlāk viņš par savu uzvedību arī publiski atvainojās.

1995. gadā Fišers Stīvenss atveidoja galveno antagonistu filmā "Hakeri", kur galveno lomu spēlēja Andželīna Džolija. No 1996. līdz 1998. gadam aktieris piedalījās fantastikas seriālā Early Edition, vēlāk parādoties vēl trīs epizodēs. Strādājot pie šī seriāla, Fišers debitēja arī kā režisors, režisējot divas epizodes. Fišers Stīvenss ir arī draugs režisoram Vesam Andersonam — viņu draudzība aizsākās 2005. gadā, filmas "Kalmārs un valis" uzņemšanas laikā. Sākotnēji Fišers bija iecerēts kā producents, taču šo lomu beigās pārņēma Andersons. Pateicoties šai iepazīšanās, Stīvenss vēlāk ieguva nelielas lomas vairākās Andersona filmās — "Viesnīca: "Diženā Budapešta"", "Suņu sala" , "Francijas Vēstnesis" un "Asteroīdu pilsēta".

2007. gadā Fišers Stīvenss parādījās kā Džordža Minkovska balss seriāla "Pazudušie" trešās sezonas pēdējā sērijā. Ceturtajā sezonā viņš sākotnēji bija dzirdams tikai kā telefona zvanītājs, bet pirmo reizi kā varonis viņš parādījās sērijā The Constant. Pēc tam viņš vēl parādījās vienā epizodē un atkārtoja savu lomu sestajā sezonā. 2012. gadā Fišers režisēja kriminālo kinokomēdiju "Reāli veči", kurai slavenais mūziķis Džons Bon Džovi bezatlīdzības sarakstīja divas oriģināldziesmas. Vēlāk Fišers režisēja arī vairākus mūzikas videoklipus citām Bon Džovi dziesmām.

Fišera Stīvensa producenta karjera sākās 2000. gadu sākumā, bet 2009. gadā viņš producēja dokumentālo filmu par delfīnu nogalināšanu Japānā, kas ieguva Amerikas Kinoakadēmijas balvu kā labākā dokumentālā filma. Tajā pašā gadā viņš kopā ar vēl diviem partneriem nodibināja dokumentālo filmu producēšanas uzņēmumu. Kopš tā laika Stīvenss producējis un režisējis vairākas dokumentālās filmas par vides aizsardzību, tostarp "Pirms plūdiem" (Before the Flood, 2016), kurā galveno lomu atveidoja Leonardo Di Kaprio, ar kuru Fišers sadraudzējās filmēšanas laukumā. Tieši šī draudzība ar Di Kaprio palīdzēja Fišeram Stīvensam iegūt režisora lomu dokumentālajā miniseriālā par Deividu Bekhemu — Di Kaprio, būdams futbolista draugs, ieteica viņam nolīgt Fišeru.

No 2015. līdz 2022. gadam Fišers Stīvenss atveidoja nelielu lomu seriālā "Melnais saraksts". Savukārt 2019. gadā viņš pievienojās seriāla "Pēctecība" aktieru ansamblim un palika tajā līdz pat seriāla noslēgumam.

 FIlmogrāfija 

 Režisors un producents 
GadsNosaukumsRežisorsProducentsPiezīmes1998—1999Early Editionjā2 sērijas2002Just a Kissjā2003"Pilsētas meitenes" (Uptown Girls)jā2007Meet Billjā"Nomodā" (Awake)jā2009"Līcis" (The Cove)jā2012"Reāli veči" (Stand Up Guys)jā2015Racing Extinctionjā2016"Pirms plūdiem" (Before the Flood)jājā2018Dirty Moneyjā1 sērija2020Palmerjā2023"Bekhems" (Beckham)jājā4 sērijasDear Edwardjāja

 Lomas filmās 
GadsNosaukumsLoma1981The BurningVūdstoks1986"Īssavienojums" (Short Circuit)Bens Džahverijs1988"Īssavienojums 2" (Short Circuit 2)Bens Džahverijs1990"Veiksmes atgriešanās" (Reversal of Fortune)Deivids Meriots1991The Marrying ManSemijs1993Super Mario Bros.Igijs Kūpa1994Only YouLerijs1995"Hakeri" (Hackers)"Mēris"2003"Neapstrīdams" (Undisputed)Džeimss "Retbegs" Krojčeks"Kaut kas vēl" (Anything Else)menedžers"Pilsētas meitenes" (Uptown Girls)Fišers Stīvenss2005FactotumMenijsSlow BurnAlans Tarloks2007"Nomodā" (Awake)doktors Patnams2010"Eksperimenti" (The Experiment)Arčaleta2011"LOL" (LOL: Laughing Out Loud)RomansFakeToms Kozinskis"Henrija kriminālais gājiens" (Henry's Crime)Edijs Vaibss2012"Viens darbiņš par naudu" (One for the Money)Mortijs Bejers2014United PassionsKārls Hiršmans"Viesnīca: "Diženā Budapešta"" (The Grand Budapest Hotel)M. Robins2016"Sveicināts, Cēzar!" (Hail, Caesar!)komunistu rakstnieks2018"Suņu sala" (Isle of Dogs)Skreps; balss loma2019Motherless BrooklynLū2020"Francijas Vēstnesis" (The French Dispatch)redaktors2023Coup!Aptons Sinkleirs"Asteroīdu pilsēta" (Asteroid City)detektīvs2025Song Sung BlueIn the Grey

 Lomas seriālos 
GadsNosaukumsLomaPiezīmes1995"Draugi" (Friends)Rodžerssērija: The One with the Boobies1995"Likums un kārtība" (Law & Order)Ross Fainmanssērija: Angel1996—2000Early EditionČaks Fišmansgalvenā loma; 48 sērijas2001"Freizers" (Fraiser)Šeldons Morijssērija: The Wizard and Roz2004; 2007"Likums un kārtība" (Law & Order: Criminal Intent)Garets Seidžs/Rejs Garnetssērija: Semi-Detached; sērija: Self-made2008"Filadelfijā vienmēr ir saulains" (It's Always Sunny in Philadelphia)Lails Kormanssērija: Paddy's Pub: The Worst Bar in Philadelphia2009MediumNīls Grejbridžssērija: The Medium Is the Message"Skaitļi" (The Numb3rs)Džons Baklijs2 sērijas"Neglīta Betija" (Ugly Betty)Z kungssērija: Back in Her Place2007—2008; 2010"Pazudušie" (Lost)Džordžs Minkovskis6 sērijas2010"Mentālists" (Mentalist)Tolmans Bantingssērija: 18-5-42011"Grēcīgā Kalifornija" (Californication)Zigs Semetorssērija: Monkey BusinessDamagesterapeits4 sērijas2012—2013"Avatārs: Leģenda par Koru" (The Legend of Korra)"Ēnu" Šins; balss loma2 sērijas2015"Elementāri, Vatson!" (Elementary)Martijs Vordssērija: Under My Skin2012; 2016Law & Order: Special Victims UnitElvins Gilberts/Teds Skotssērija: Theatre Tricks; sērija: Fashionable Crimes2016The Night Offarmaceits Sols3 sērijas2017"Sarkanie ozoli" (Red Oakes)Džerijssērija: Summer in the CityVice PrincipalsBraiens Bjens4 sērijas2017—2020"Taisnā tiesa" (The Good Fight)Gabriels Kovačs3 sērijas2015—2022"Melnais saraksts" (The Blacklist)Mārvins Džerārds15 sērijas2019—2023"Pēctecība" (Succession)Hugo Beikers19 sērijas

 Atsauces 

 Ārējās saites 

Kategorija:1963. gadā dzimušie
Kategorija:Amerikāņu kinoaktieri
Kategorija:ASV balss aktieri
Kategorija:ASV televīzijas aktieri